สรุปเกี่ยวกับ ยามิฟีพริสโตน Mifepristone ให้ที
ยามิฟีพริสโตน Mifepristone ยายุติการตั้งครรภ์ ยาทำแท้ง ทั่วไป ยามิฟีพริสโตนมีข้อบ่งใช้ คุณสมบัติ อย่างไร ยามิฟีพริสโตนมีกลไกการออกฤทธิ์อย่างไร ยามิฟีพริสโตนมีรูปแบบจัดจำหน่ายอย่างไร ยามิฟีพริสโตนมีขนาดการรับประทานอย่างไร เมื่อมีการสั่งยา ควรแจ้งแพทย์พยาบาล และเภสัชกรอย่างไร ยามิฟีพริสโตนมีผลไม่พึงประสงค์ไหม ยามิฟีพริสโตนมีปฏิกิริยากับยาตัวอื่นไหม ยามิฟีพริสโตนมีข้อควรระวังในการใช้ยาอย่างไร ทั่วไป ยามิฟีพริสโตน Mifepristone หรือ Mifeprexมิฟีเพรก จัดเป็นสารสังเคราะห์กลุ่มสเตียรอยด์ ทางการแพทย์ใช้เป็นยาหยุด หรือยุติการตั้งครรภ์ ถูกคิดค้นในแถบยุโรป ในช่วงแรกยานี้ถูกเรียกว่า RU-486 ซึ่งมีผู้ต่อต้านการทำแท้งออกมาประท้วงการนำยานี้มาใช้ แต่บางประเทศในแถบยุโรปก็ประกาศเป็นที่ยอมรับ โดยต้องอยู่ภายใต้กฎหมายและการดูแลของแพทย์ ยามิฟีพริสโตนมีข้อบ่งใช้ คุณสมบัติ อย่างไร ข้อบ่งชี้การใช้ยามิฟีพริสโตน คือ ใช้ยุติการตั้งครรภ์ ช่วยขยายปากมดลูกก่อนการผ่าตัดนำทารกออกจากครรภ์ เร่งการคลอดที่ทารกตายในครรภ์มารดา ใช้รักษาโรคบางโรคที่เกี่ยวข้องกับฮอร์โมน เช่น เยื่อบุโพรงมดลูกเจริญผิดที่ โรคเนื้องอกมดลูก โรคเนื้องอกต่อมใต้สมองบางชนิด หรือโรคทางจิตเวชบางชนิด ยามิฟีพริสโตนมีกลไกการออกฤทธิ์อย่างไร ยามิฟีพริสโตน ออกฤทธิ์ ยามิฟีพริสโตนมีรูปแบบการจัดจำหน่ายอย่างไร ยามิฟีพริสโตนมีขนาดการรับประทานอย่างไร ยามิฟีพริสโตน เป็นยาเม็ด ใช้รับประทาน เมื่อใช้ยุติการตั้งครรภ์จะได้ผลต่อเมื่ออายุครรภ์อยู่ในระยะแรก คือ ประมาณไม่เกิน 49 วัน นับจากวันแรกของการมีประจำเดือนครั้งสุดท้าย การบริหารยามิฟีพริสโตน ขึ้นอยู่กับดุลพินิจของแพทย์ โดยขนาดและปริมาณการใช้ขึ้นกับอายุครรภ์ของมารดา ประกอบกับต้องใช้เครื่องมือและอุปกรณ์ทางการแพทย์ที่มีความปลอดภัย สะอาด ถูกสุขลักษณะต่อผู้ป่วย เมื่อมีการสั่งใช้ยา ควรแจ้งแพทย์พยาบาล และเภสัชกรอย่างไร เมื่อมีการสั่งยาทุกชนิดรวมทั้งยามิฟีพริสโตน ผู้ป่วยควรแจ้งแพทย์พยาบาล และเภสัชกร ดังนี้ ประวัติแพ้ยาทุกชนิด เช่น กินยาแล้ว คลื่นไส้มาก หรือ แน่น หายใจติดขัด มีโรคประจำตัวต่างๆ รวมทั้งกำลังกินยาอะไรอยู่ เพราะยาอาจส่งผลให้อาการของโรคเหล่านั้นรุนแรงขึ้น หรือ เกิดปฏิกิริยาระหว่างยากับยาอื่นๆที่กินอยู่ก่อนแล้ว หากเป็นสุภาพสตรีควรแจ้งว่าอยู่ในภาวะตั้งครรภ์หรือไม่ เมื่อใช้ยานี้ในการรักษาโรคต่างๆ หรือ กำลังให้นมบุตรหรือไม่ เพราะยาหลายตัวสามารถผ่านรก หรือ ผ่านเข้าสู่น้ำนม และเข้าสู่ทารกก่อผลข้างเคียงต่อทารกได้ ยามิฟีพริสโตนมีผลไม่พึงประสงค์ไหม ยามิฟีพริสโตน มีผลข้างเคียงที่ค่อนข้างรุนแรง อาทิ เช่น เลือดออกมากในบริเวณช่องคลอดและมดลูก เกิดภาวะติดเชื้อในมดลูก ทำให้ผู้ได้รับยารู้สึกอ่อนเพลียและไม่มีกำลัง ปวดหลัง ท้องเสีย คลื่นไส้ อาเจียน มีไข้ ซึมและวิงเวียนศีรษะ ปวดศีรษะ วิตกกังวล และเกิดภาวะหดเกร็งของระบบทางเดินอาหาร ยามิฟีพริสโตนมีปฏิกิริยากับยาตัวอื่นไหม การรับประทานยามิฟีพริสโตน ร่วมกับยาแก้ปวดกลุ่มเอนเสดส์ NSAIDs non- steroidal anti inflammatory drugs จะทำให้ฤทธิ์การรักษาของยาแก้ปวดลดประสิทธิภาพลง ยาแก้ปวดดังกล่าว เช่น ยาแอสไพริน Aspirin ยามิฟีพริสโตนมีข้อควรระวังในการใช้ยาอย่างไร ข้อควรระวังเมื่อใช้ยามิฟีพริสโตน คือ ห้ามใช้ยากับผู้ป่วยที่มีโรคหืด ห้ามใช้ยากับสตรีที่ติดบุหรี่ และมีอายุมากกว่า 35 ปี ห้ามใช้ยากับผู้ที่มีภาวะโรคหัวใจหรือผู้ที่แสดงอาการและมีความเสี่ยงว่าเป็นโรคหัวใจ ห้ามใช้ยากับผู้ที่ป่วยด้วยโรคพิษสุราเรื้อรัง ห้ามใช้ยากับผู้ป่วยที่มีประวัติการติดเชื้อที่เยื่อหุ้มหัวใจ ระมัดระวังการใช้ยากับผู้ที่สงสัยภาวะท้องนอกมดลูก ขาดประจำเดือน หรือเลือดออกทางช่องคลอดผิดปกติ ร่วมกับปวดท้องน้อย ระมัดระวังการใช้ยากับผู้ที่มีภาวะต่อมหมวกไตบกพร่อง Chronic Adrenal Failure ระมัดระวังการใช้ยากับผู้ที่มีประวัติการใช้ยากลุ่มสเตียรอยด์เป็นระยะเวลานาน ระมัดระวังการใช้ยากับผู้ที่มีประวัติแพ้ยามิฟีพริสโตน และแพ้ยากลุ่มโพรสตาแกลนดิน Prostaglandin เช่น ยามิโสโพรสทอล Misoprostol ที่ใช้รักษาโรคแผลในกระเพาะอาหาร เป็นต้น ระมัดระวังการใช้ยากับผู้ที่มีภาวะเลือดออกง่าย หรือผู้ที่กำลังรับประทานยากลุ่มต้านทานการจับตัวของเกล็ดเลือด ระมัดระวังการใช้ยากับผู้ป่วยที่มีอาการของโรคตับ และหรือโรคไต ระมัดระวังการใช้ยากับผู้ที่อยู่ในภาวะตั้งครรภ์ เมื่อใช้ยานี้ในการรักษาโรคต่างๆ หรือกำลังให้นมบุตร ปฏิบัติตามข้อปฏิบัติพื้นฐานในการใช้ยาทุกชนิด
ยามิฟีพริสโตน Mifepristone หรือ Mifeprexมิฟีเพรก จัดเป็นสารสังเคราะห์กลุ่มสเตียรอยด์ ทางการแพทย์ใช้เป็นยาหยุด หรือยุติการตั้งครรภ์ ช่วยขยายปากมดลูกก่อนการผ่าตัดนำทารกออกจากครรภ์ เร่งการคลอดที่ทารกตายในครรภ์มารดา ใช้รักษาโรคบางโรคที่เกี่ยวข้องกับฮอร์โมน ยามิฟีพริสโตน เป็นยาเม็ด โดยขนาดและปริมาณการใช้ขึ้นอยู่กับดุลพินิจของแพทย์ ประกอบกับต้องใช้เครื่องมือและอุปกรณ์ทางการแพทย์ที่มีความปลอดภัย สะอาด ถูกสุขลักษณะต่อผู้ป่วย ยามิฟีพริสโตน มีผลข้างเคียงที่ค่อนข้างรุนแรง อาทิ เช่น เลือดออกมากในบริเวณช่องคลอดและมดลูก เกิดภาวะติดเชื้อในมดลูก ทำให้ผู้ได้รับยารู้สึกอ่อนเพลียและไม่มีกำลัง ปวดหลัง ท้องเสีย คลื่นไส้ อาเจียน มีไข้ ซึมและวิงเวียนศีรษะ ปวดศีรษะ วิตกกังวล และเกิดภาวะหดเกร็งของระบบทางเดินอาหาร การรับประทานยามิฟีพริสโตน ร่วมกับยาแก้ปวดกลุ่มเอนเสดส์ NSAIDs non- steroidal anti inflammatory drugs จะทำให้ฤทธิ์การรักษาของยาแก้ปวดลดประสิทธิภาพลง ดังนั้นเมื่อมีการสั่งยาทุกชนิดรวมทั้งยามิฟีพริสโตน ผู้ป่วยควรแจ้งแพทย์พยาบาล และเภสัชกร ถึงประวัตการแพ้ยาทุกชนิด โรคประจำตัวต่างๆ รวมทั้งกำลังกินยาอะไรอยู่ เพราะตัวยาอาจส่งผลกับยาชนิดอื่นๆ
สูติศาสตร์ (สูติศาสตร์) - Obstetrics,นรีเวชวิทยา (นรีเวชวิทยา) - Gynecology,เภสัชวิทยา Pharmacology